CELEX: 52006PC0280
Language: et
Date: 2006-06-08
Title: Ettepanek: Nõukogu otsus, millega antakse Ühendkuningriigile luba kehtestada erimeede, mis kaldub kõrvale kumuleeruvate käibemaksudega seotud liikmesriikide õigusnormide ühtlustamist käsitleva kuuenda direktiivi 77/388/EMÜ artikli 5 lõikest 6 ja 11 A osa lõike 1 punktist b (Ainult ingliskeelne tekst on autentne)

Tähtis õiguslik teade

|

52006PC0280

Ettepanek: NÕUKOGU OTSUS, millega antakse Ühendkuningriigile luba kehtestada erimeede, mis kaldub kõrvale kumuleeruvate käibemaksudega seotud liikmesriikide õigusnormide ühtlustamist käsitleva kuuenda direktiivi 77/388/EMÜ artikli 5 lõikest 6 ja 11 A osa lõike 1 punktist b (Ainult ingliskeelne tekst on autentne)  /* KOM/2006/0280 lõplik */  

	[pic] | EUROOPA ÜHENDUSTE KOMISJON |Brüssel 08.06.2006KOM(2006) 280 lõplikEttepanek:NÕUKOGU OTSUS,millega antakse Ühendkuningriigile luba kehtestada erimeede, mis kaldub kõrvale kumuleeruvate käibemaksudega seotud liikmesriikide õigusnormide ühtlustamist käsitleva kuuenda direktiivi 77/388/EMÜ artikli 5 lõikest 6 ja 11 A osa lõike 1 punktist b(Ainult ingliskeelne tekst on autentne)(komisjoni esitatud)SELETUSKIRIETTEPANEKU TAUST |110 | Ettepaneku põhjused ja eesmärgid Vastavalt nõukogu 17. mai 1977. aasta kuuenda direktiivi (kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas) artikli 27 lõikele 1 võib nõukogu komisjoni ettepaneku põhjal ühehäälselt anda liikmesriigile loa võtta erimeetmed kõnealusest direktiivist erandite tegemiseks eesmärgiga lihtsustada maksustamismenetlust. Kirjas, mis saabus komisjoni peasekretariaati 7. aprillil 2005, taotles Ühendkuningriik luba asendada olemasolev erandmeede käibemaksu arvutamisega, mis on seotud makstava käibemaksu arvutamisega nende ametiautode kütusele tehtud kulutuste puhul, mida kasutatakse osaliselt isiklikuks otstarbeks. Vastavalt direktiivi 77/388/EMÜ artikli 27 lõikele 2 teatas komisjon 26. oktoobri 2005. aasta kirjas teistele liikmesriikidele Ühendkuningriigi taotlusest. Komisjon teatas 27. oktoobri 2005. aasta kirjas Ühendkuningriigile, et tal on olemas taotluse hindamiseks kogu vajalik teave. |120 | Üldine taust 1986. aastal sai Ühendkuningriik loa kohaldada kindla maksumääraga skeemi, et kindlaks määrata käibemaksusumma kütusele tehtavate kulutuste puhul, mis on seotud ametiautode kasutamisega isiklikuks otstarbeks (nõukogu otsus 86/356/EMÜ). Nimetatud süsteemi kohaselt lubas Ühendkuningriik ametiautode kütuse ostult esialgset täielikku käibemaksu mahaarvamist. Seejärel maksustati isiklikuks otstarbeks kasutatud ametiauto kütus käibemaksuga. Ametiautode kasutamisel isiklikuks otstarbeks arvutati keskmine üldine kütusehind makromajanduslikel alustel ja seejärel määrati maks vastavalt maksukategooriale, mis vastas sõiduki mootori töömahule ja kütuseliigile. Nimetatud keskmist hinda kohandati igal aastal kooskõlas keskmise kütusehinna muutustega. Sel viisil lihtsustati süsteemi nii maksuhalduritele kui ka maksumaksjatele. Eelkõige vabastas see maksumaksjad vajadusest pidada üksisasjalikku arvestust läbisõidu kohta. Samas tuleks täheldada, et nimetatud süsteem oli maksumaksjatele vabatahtlik, sest nad võisid järgida tavapäraseid käibemaksueeskirju soovi korral ja täita arvepidamise kohustusi. Nüüd kavandab Ühendkuningriik oma süsteemi muutmist. Peamised põhimõtted jäävad samaks, kuid uue kavandatava süsteemiga kohaldatakse maksuskaalat, mis põhineb sõiduki süsinikdioksiidi heitmetel. Kuna kütusekulu ja süsinikdioksiidi heitmete vahel on otsene vastavus, siis mida rohkem on süsinikdioksiidi heitmeid, seda suurem on kütusekulu ja seega on suurem käibemaksusumma, mida tuleks maksta kütuse eest autode eraviisilisel kasutamisel. Komisjon mõistab, et olemasolev kord on võimaldanud Ühendkuningriigil tõhusalt lihtsustada maksustamist aastate jooksul ja et uuel süsteemil, mis on maksumaksjatele jätkuvalt vabatahtlik, on samasugune mõju. Ühendkuningriik on samuti selgitanud, et süsinikdioksiidi heitmetel põhinevad arvukamad maksukategooriad väljendavad eratarbimist täpsemalt kui mootori töömahtudel ja kütuseliikidel põhinevad olemasolevad maksukategooriad. Seega peab komisjon asjakohaseks lubada Ühendkuningriigil jätkata muudetud erimeetme kohaldamist. Sellega seoses tuleks nõukogu esialgne otsus 86/356/EMÜ tühistada. Sujuva ülemineku võimaldamiseks tunnistatakse kõnealune otsus kehtetuks alles 30. aprillil 2007 ja igal juhul mitte hiljem kui jõustuvad asjakohased riiklikud meetmed. |130 | Ettepanekus käsitletavas valdkonnas kehtivad õigusnormid Nõukogu 21. juuli 1986. aasta otsus 86/356/EMÜ, millega antakse Ühendkuningriigile luba kohaldada kindla maksumääraga meetmeid mahaarvamisele mittekuuluva käibemaksu suhtes, millega maksustatakse ametiautode kütusele tehtavad kulutused. |140 | Kooskõla Euroopa Liidu muude põhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |219 | Ei kohaldata. |Ekspertarvamuste kogumine ja kasutamine |229 | Välisekspertide arvamusi ei olnud vaja kasutada. |230 | Mõju hindamine Kavandatav otsus on seotud lihtsustamismeetmetega ametiautode kütusele tehtavate kulutuste maksustamisel käibemaksuga Ühendkuningriigis ja seega võib tal olla positiivne majanduslik mõju. Mõju on igal juhul piiratud, tingituna erandi kitsast kohaldamisalast. |ETTEPANEKU ÕIGUSLIK KÜLG |305 | Kavandatud meetmete kokkuvõte Ühendkuningriigile antakse luba teha erand nõukogu kuuenda direktiivi 77/388/EMÜ artikli 5 lõikest 6 ja artikli 11 A osa lõike 1 punktist b eesmärgiga kohaldada erimeetmeid käibemaksu suuruse kindlaksmääramisel, mis on seotud süsinikdioksiidi heitmetel põhinevate kütusele tehtavate kulutustega ametiautode kasutamisel isiklikuks otstarbeks. |310 | Õiguslik alus Nõukogu 17. mai 1977. aasta kuuenda direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas) artikli 27 lõige 1. |329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjus(t)el. |331 | Käesolev otsus käsitleb liikmesriigile tema enda taotlusel antud luba ja sellega ei kaasne mingeid kohustusi. |332 | Erandi piiratud reguleerimisala arvestades on erimeede vastavuses taotletava eesmärgiga. |Õigusakti valik |341 | Kavandatud õigusaktid: muu. |342 | Muud õigusaktid ei oleks asjakohased järgmis(t)el põhjus(t)el. Nõukogu kuuenda direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta) artikli 27 kohaselt on erandite tegemine ühistest käibemaksueeskirjadest võimalik vaid komisjoni ettepaneku põhjal ühehäälselt antud nõukogu loa alusel. Nõukogu otsus on ainus sobiv õigusakt, sest selle saab adresseerida üksikule liikmesriigile. |MÕJU EELARVELE |409 | Ettepanek ei mõjuta ühenduse eelarvet. |TÄIENDAV TEAVE |520 | Kehtivate õigusaktide kehtetuks tunnistamine Ettepaneku vastuvõtmise tulemusena tunnistatakse kehtetuks praegu kehtivad õigusaktid. |Läbivaatamis-/muutmis-/ajapiiranguklausel |533 | Ettepanek sisaldab ajalist piirangut. |1.  Ettepanek:NÕUKOGU OTSUS,millega antakse Ühendkuningriigile luba kehtestada erimeede, mis kaldub kõrvale kumuleeruvate käibemaksudega seotud liikmesriikide õigusnormide ühtlustamist käsitleva kuuenda direktiivi 77/388/EMÜ artikli 5 lõikest 6 ja 11 A osa lõike 1 punktist b(Ainult ingliskeelne tekst on autentne)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 17. mai 1977. aasta kuuendat direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas)[1] ja eriti selle artikli 27 lõiget 1,võttes arvesse komisjoni ettepanekut,[2]ning arvestades järgmist:(1) Kirjas, mis saabus komisjoni peasekretariaati 7. aprillil 2005, taotles Ühendkuningriik luba erandi tegemiseks direktiivi 77/388/EMÜ artikli 5 lõikest 6 ja artikli 11 A osa lõike 1 punktist b.(2) Komisjon teavitas 26. oktoobri 2005. aasta kirjas direktiivi 77/388/EMÜ artikli 27 lõike 2 kohaselt teisi liikmesriike Ühendkuningriigi taotlusest. Komisjon teatas 27. oktoobri 2005. aasta kirjas Ühendkuningriigile, et tal on olemas taotluse hindamiseks kogu vajalik teave.(3) Ühendkuningriik soovib asendada nõukogu 21. juuli 1986. aasta otsusega 86/356/EMÜ sätestatud erandi, millega antakse Ühendkuningriigile luba kohaldada kindla maksumääraga meetmeid seoses mahaarvamisele mittekuuluva käibemaksuga ametiautode kütusele tehtavate kulutuste kohta,[3] millega anti erilihtsustamismeetmete luba, et kindlaks määrata kindla maksumäära alusel käibemaksu suurus, mis on seotud nende ametiautode kütusele tehtavate kulutustega, mida kasutatakse osaliselt isiklikuks otstarbeks. Nimetatud meetmega vabastatakse maksukohustuslased üksikasjaliku arvestuse pidamisest läbisõidu kohta, selleks et arvutada seoses ametialase ja eraviisilise autode kasutamisega iga sõiduki kohta täpne käibemaksusumma. Sarnaselt nimetatud süsteemile on kavandatav uus süsteem maksukohustuslastele vabatahtlik.(4) Praegune süsteem põhineb kasutatud kütuseliigil ja automootori töömahul. Ühendkuningriik soovib muuta nimetatud süsteemi ja võtta selle aluseks auto süsinikdioksiidi (CO2) heitmete taseme, kuna heitmed ja kütusekulu on proportsionaalses vastavuses omavahel ja seega vastavuses ka kütusele tehtavate kulutustega. See tähendab, et eesmärgi maksustada kütusele tehtud kulutusi, mis tekivad ettevõttele ametiautode erakasutusega seoses, võiks täita ka süsinikdioksiidi heitmetel põhineva kindla maksumääraga maksukategooriate süsteemiga. Samas loodab Ühendkuningriik saavutada ka suuremat täpsust eratarbimise maksustamise kindlaksmääramisel, suurendades maksukategooriate arvu (seega maksukategooriaid täiendades) võrreldes olemasolevatega.(5) Nimetatud kord on võimaldanud Ühendkuningriigil tõhusalt lihtsustada maksustamismenetlust seoses ametiautode kütusele tehtavate kulutustega ja kavandataval süsteemil, mis põhineb süsinikdioksiidi heitmetel, on sarnane toime. Uus süsteem peaks näitama eratarbimist täpsemalt.(6) Luba tuleks ajaliselt piirata, et selle aja jooksul saadud kogemustele tuginedes oleks võimalik hinnata, kas erand on veel õigustatud.(7) Otsus 86/356 tuleks tunnistada kehtetuks pärast teatavat ajavahemikku, kuid igal juhul nende riiklike sätete jõustumisel, millega kehtestatakse uus erimeede, selleks et vältida olukorda, kus lubatakse mõlemat süsteemi samal ajal.(8) Ühendkuningriik peaks teatama komisjonile riiklikest sätetest, millega kehtestatakse uus erimeede, niipea kui need on vastu võetud ja tagama, et nimetatud meede ei jõustu enne 30. aprilli 2007.(9) Erand ei mõju ebasoodsalt käibemaksust tulenevatele ühenduse omavahenditele,ON VASTU VÕTNUD KÄESOLEVA OTSUSE:Artikkel 1Erandina direktiivi 77/388/EMÜ artikli 5 lõikest 6 ja artikli 11 A osa lõike 1 punktist b antakse Ühendkuningriigile luba alates 1. maist 2007 kuni 31. detsembrini 2015 kindlaks määrata kindla maksumäära alusel käibemaksu suurus, mis on seotud kütusele tehtud kulutustega ametiautode kasutamisel isiklikuks otstarbeks.Artikkel 2Maksu suurust, millele viidatakse artiklis 1, väljendatakse kindlaksmääratud summadena, mis on kehtestatud sõiduki tüübi süsinikdioksiidi heitmete taseme põhjal, mis näitab kütusekulu. Ühendkuningriik kohandab neid kindlaksmääratud summasid igal aastal, selleks et näidata kütuse keskmise maksumuse muutusi.Artikkel 3Käesoleva otsuse alusel kehtestatud süsteem on maksumaksjatele vabatahtlik.Artikkel 4Nõukogu otsus 86/356 tunnistatakse kehtetuks 30. aprillil 2007.Ühendkuningriik teatab komisjonile riiklikest sätetest, millele viidatakse artiklis 1, niipea kui need on vastu võetud.Artikkel 5Käesolev otsus on adresseeritud Suurbritannia ja Põhja-Iiri Ühendkuningriigile.Brüssel, […]Nõukogu nimeleesistuja [1] ELT L 145, 13.6.1977, lk 1. Direktiivi on viimati muudetud direktiiviga 2006/18/EÜ (ELT L 51, 22.2.2006, lk 12).[2] ELT C [...], [...], lk [...].[3] ELT L 212, 2.8.1986, lk 35.